Amateurs ‘kruip weg’ vir wedders | Netwerk24
Amateurs ‘kruip weg’ vir wedders
06 April 2020 21:00
Ivan Bobko van Eskilstuna in aksie tydens ’n Allsvenskan-wedstryd. Foto: Getty Images
Byna 150 beroepswedders wou weddenskappe op die wedstryd aanvaar omdat daar geen ander regstreekse sport plaasvind nie, het die Sweedse koerant Sportbladet berig.
Terwyl daar nog geen inperkings weens Covid-19 in Swede geld nie, sou Eskilstuna en Naeshulta Goif verlede Maandag in ’n oefenwedstryd kragte gemeet het.
“Mense het van ander lande gebel en wou die uitslag beïnvloed. Ek het nog nooit iets soos dit gesien nie, maar dit is soos alles met die koronavirus – situasies ontstaan wat niemand kon voorspel nie,” sê Emil Schalin-Eriksson, ’n Naeshulta-speler.
Ek het nog nooit iets soos dit gesien nie, maar dit is soos alles met die koronavirus – situasies ontstaan wat niemand kon voorspel nie.
Naeshulta, die gasheer van die wedstryd, het by Svenska Spel, Swede se staatsbeheerde dobbelmaatskappy, om raad gaan aanklop. 148 beroepswedders het in dié laeliga-wedstryd belang gestel en reuse-bedrae was ter sprake.
Die twee klubs het toe gereël om die wedstryd die volgende Saterdag te speel.
Geen inligting is aanlyn oor die wedstryd bekend gemaak nie en om te verhoed dat die wedders daarvan uitvind, is die spelers in ’n private Facebook-groep van die reëlings ingelig.
Eskilstuna het voor ’n handvol ondersteuners met 6-3 gewen.
Met sulke ongekende wêreldwye belangstelling kan die twee klubs hul vriendskaplike wedstryd dalk ’n gereelder instelling maak. – Reuters
Meer oor: Swede | Sokker